《使还冯君奇以回文一律赠别如韵答之》
明代·卢龙云

麻桑废却别鸥凫，远路尘游客骑孤。花槛绕观晴戏蝶，月楼登听夜栖乌。

槎浮老我怜漂梗，雾隐还君独据梧。华鬓几看重聚会，嘉怀野赏狎呼卢。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。